রাশিয়া বিশ্বকাপে নিজেদের শেষ ম্যাচের দ্বিতীয়ার্ধে মাঠে নেমে আইসল্যান্ডের বিরুদ্ধে ক্রোয়েশিয়া ১-০ এগিয়ে গেলেও কিছুক্ষনের মধ্যেই ১-১ গোলে সমতায় ফেরে ম্যাচটি। এর আগে ম্যাচের প্রথমার্ধে গোল করতে পারেনি কোনো দল। গোলশূন্য সমতায় বিরতিতে যায় তারা। রাশিয়া বিশ্বকাপে ‘ডি’ গ্রুপের ম্যাচে আজ মুখোমুখি হয়েছে ক্রোয়েশিয়া ও আইসল্যান্ড। ২ দলই আজ গ্রুপ পর্বে তাদের শেষ ম্যাচ খেলতে নেমেছে। এর আগে টানা দুই ম্যাচে জিতে দ্বিতীয় রাউন্ড নিশ্চিত করে রেখেছে ক্রোয়েশিয়া। তারা নাইজেরিয়াকে ২-০ গোলে পরাজিত করার মাধ্যমে বিশ্বকাপ মিশন শুরু করেছিল। এরপর আর্জেন্টিনাকে ৩-০ গোলে হারিয়ে দ্বিতীয় রাউন্ড নিশ্চিত করেছে।